Moet asseblief nie hierdie as kritiek beskou nie. Ek dink u tydskrif is iets besonders en wil u gelukwens daarmee.
Baie dankie vir die gelukwensing, jou mooi woorde en vir die uitwysing van die spelfoute. Ons is eintlik dankbaar dat net twee spelfoute gevind is. Natuurlik is die mikpunt ‘n foutvrye tydskrif, maar as jy in ag neem teen watter spoed, soms in middernagtelike ure, so ‘n uitgawe deur net twee mense geskryf en geproef moet word, kan enkele foute ongelukkig verwag word. Dankie weer vir jou positiewe terugvoer. Ons sal voortaan eksemplare vir besoekers aan die poskantoor op die toonbank neersit. Dié wat in die hoek gestapel word, is bestem vir ons Mooiklooflesers se posbusse.- Red